Palladium

Palladium (20. veebruar 1989 Valgevene NSV – 21. juuli 2006 Viljandi maakond) oli võistlushobune, trakeeni tõugu täkk.

Teda peetakse Eesti kuulsaimaks võistlushobuseks ja ta oli Eesti ainuke eliit-täkk. Eesti parim takistussõidu hobune 2000. ja 2001. aastal. Maailma edetabelis oli Palladium juulis 2002 478. kohal. Euroopa trakeenide hulgas oli ta aga number üks.

Palladium suri ööl vastu 21. juulit 2006, kui pärast jalaluumurdu otsustati ta surmata.

Välimus
Palladium oli ilus, elegantset ja kerget tüüpi väikest kasvu hobune, tema turjakõrgus oli 164 cm.

Värvuselt oli ta must.Palladium Cup 2010 Palladiumi sabal oli valge laik, mis tekkis talle siis, kui ta kord transportimise käigus saba ära hõõrus. Asemele kasvanud karvad olid valged. Palladiumil oli lauk, mis paremal küljel ulatus silmani. Tema mõlemal tagajalal olid sokid (valged märgised jala allosas, mis ulatuvad sõrgatsiliigeseni) ning vasakul esijalal oli piire (valge märgis, mis ei ulatu sõrgatsiliigeseni). Märgistel olid ka mustad tähnid, mis on üsna haruldane, kuid väga efektne.

Omanikud, ratsanikud
Palladiumi omanik oli Oliver Kruuda. Gunnar Klettenberg ratsutas Palladiumiga alates 1996. aastast.

Palladiumi tuntumad järglased
 Topaas sündis 28. detsembril 1993, kuulub maailma 1000 parema hüppehobuse hulka
 Epicuros sündis 1995
 Opella sündis 1995
 Tropic sündis 1995
 Picasso sündis 1996
 Mombol (hobune)
 Veega (hobune)

Mälestuse jäädvustamine
 2006. aastal tehti temast dokumentaalfilm "Lugu hobusest Palladium" (režissöör Ago Ruus).
 Palladiumi auks korraldatakse igal aastal ratsavõistlus Palladium Cup.

Vaata ka
 ratsasport
 Favoritas
 Terror
 Totar

Viited

Välislingid
 "Hobune, kes andis nime võistlussarjale" Õhtuleht, 19. mai 2005
 "Võistlushobune Palladium uinus igaveseks" Delfi, 21. juuli 2006

Kategooria:Tuntud hobused
Kategooria:Eesti ratsasport
Kategooria:Sündinud 1989
Kategooria:Surnud 2006